România, țara stadioanelor noi și a spitalelor vechi. Cât s-a cheltuit pentru ridicarea celor trei arene pentru EURO.
Cele trei stadioane pentru EURO au costat 150 de milioane de euro. Un spital cu 100 de paturi, cameră de gardă şi maternitate costă 50 de milioane de euro. Arena Națională a pierdut 13 milioane euro în 9 ani.
Românii au cheltuit 150 de milioane pe stadioane pentru EURO, din cauza pandemiei e posibil ca turneul final să nu mai ajungă la București. Niciodată chiar. În plus, Național Arena, stadion construit de autorități cu 220 de milioane de euro, a avut pierderi de 13 milioane de euro în 9 ani. Costă mult, produc puțin, sunt găuri mari, dar nimeni nu zice nimic.România a inaugurat un singur spital după căderea comunismului – pe cel de la Mioveni. 50 de milioane de euro costă un spital cu 100 de paturi, sală de urgență și maternitate. În România au fost construite, în schimb, stadioane la Ploiești, Cluj, Craiova, Arad și Târgu Jiu. Unele dintre ele sunt rar folosite.STEAUAGIULEŞTI-VALENTIN STĂNESCUARCUL DE TRIUMFArmata a pus monopol pe arena din GhenceaAcum, România inaugurează arenele de antrenament pentru EURO, noul stadion Steaua e gata, dar este operat de Armată, aproape de inaugurare sunt cele din Giulești și Arcul de Triumf pentru echipe din ligi inferioare sau rugby.Există destule exemple de sute de milioane îngropate în beton. După ce a organizat Campionatul Mondial de Fotbal din 2014, Brazilia a folosit stadionul Mane Garrincha că depou pentru autobuze. Nicio echipă din oraş nu activa în prima ligă, aşa că arena nu genera bani din bilete. Celebrul Maracana a devenit hotel pe Airbnb după Cupa Mondială din 2014. Iar arenele construite de greci pentru Olimpiadă au devenit ruine moderne.Stadionul Național e o gaură continuă în bugetul Bucureștilor. Mai facem încă vreo 4 stadioane în Capitală. Nu protestează nimeni. "Vrem stadioane, nu spitale?", e un mesaj postat de fostul consul al României la Chicago – Sever Voinescu – pe Twitter care, evident, a stârnit furie – oamenii numai de atâtea stadione nu au nevoie astăzi în București.